BEAUTYแรลลี่ยาว2วันพุ่ง22%รับงบฯQ2เหนือคาด โบรกฯเคาะเป้า12.10บ.ชี้ผลงานผ่านจุดต่ำสุดแล้ว
BEAUTY แรลลี่ยาว 2 วันพุ่ง 22% รับงบฯ Q2 เหนือคาด โบรกฯ แนะ "ซื้อ" เป้า 12.10 บ. ชี้ผ่านจุดต่ำสุดแล้ว ล่าสุด ณ เวลา 10.41 น. อยู่ที่ระดับ 8.30 บาท ปรับตัวขึ้น 0.85 บาท หรือ 11.41% สูงสุดที่ 8.45 บาท ต่ำสุดที่ 7.50 บาท ด้วยมูลค่าซื้อขาย 2.36 พันล้านบาท
15 ส.ค. 2561

ผู้สื่อข่าวรายงานว่า ราคาหุ้นบริษัท บิวตี้ คอมมูนิตี้ จำกัด (มหาชน) หรือ BEAUTY ล่าสุด ณ เวลา 10.41 น. อยู่ที่ระดับ 8.30 บาท ปรับตัวขึ้น 0.85 บาท หรือ 11.41% สูงสุดที่ 8.45 บาท ต่ำสุดที่ 7.50 บาท ด้วยมูลค่าซื้อขาย 2.36 พันล้านบาท

ทั้งนี้ ราคาหุ้น BEAUTY ปรับตัวขึ้นแรง 2 วันติด นับตั้งแต่ราคาหุ้นอยู่ที่ระดับ 6.80 บาท เมื่อวันที่ 10 ส.ค.2561 คิดเป็นการปรับตัวขึ้น 1.50 บาท หรือ 22.06% หลังจากบริษัทฯ ประกาศผลการดำเนินงานในไตรมาส 2/2561 ออกมามีกำไรสุทธิ 256.35 ล้านบาท จากช่วงเดียวกันเมื่อปีก่อนมีกำไรสุทธิ 273.18 ล้านบาท ซึ่งถือว่าเป็นการลดลงที่น้อยกว่าที่มีการคาดการณ์เอาไว้ก่อนหน้านี้
ด้าน บล.ซีจีเอส-ซีไอเอ็มบี (ประเทศไทย) ระบุในบทวิเคราะห์ แนะนำ “ซื้อ” หุ้น BEAUTY ให้ราคาเป้าหมาย 12.10 บาทต่อหุ้น โดยไตรมาส 2/61 ผ่านจุดต่ำสุดไปแล้ว